|  |  |  |
| --- | --- | --- |
| **Názov účtovnej jednotky** (adresa, IČO) | **Slovenská kanoistika, Junácka 6, Bratislava**  **IČO : 50434101** | |
| **Názov vnútropodnikovej smernice** | **Smernica o verejnom obstarávaní** | |
| **Prílohy** |  | |
| **Číslo smernice** | E VO 2017/verzia 1.0 | |
| **Rozsah platnosti** |  |  |
| **Za správnosť smernice zodpovedá** |  |  |
| **Za dodržiavanie smernice zodpovedá** | Prezident Slovenskej kanoistiky  Predsedovia Sekcii Slovenskej kanoistiky |  |
| **Platnosť smernice pre obdobie** | **13.3.2017** | **Do legislatívnych zmien** |
| **Schválil** | **Konferencia Slovenskej kanoistiky** |  |

upravujúca postupy a procesy organizácie pri zadávaní zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„smernica“*)

**Čl. 1**

**Úvodné ustanovenia.**

1. Predmetom tejto smernice je úprava:
2. postupov Slovenskej kanoistiky pri zadávaní zákaziek postupmi podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„ZVO“*)
3. práv, povinností a zodpovednosti Slovenskej kanoistiky a jej zamestnancov pri verejnom obstarávaní.
4. Slovenská kanoistika nie je verejným obstarávateľom v zmysle ZVO a ako také nemá povinnosť postupovať pri zadávaní zákaziek na dodanie tovaru, zákaziek na uskutočnenie stavebných prác, zákaziek na poskytnutie služieb a pri súťaži návrhov v zmysle ZVO.
5. V prípade, ak verejný obstarávateľ poskytne Slovenská kanoistika viac ako 50 % finančných prostriedkov na dodanie tovaru, na uskutočnenie stavebných prác a na poskytnutie služieb, je Slovenská kanoistika osobou podľa § 8 ods. 1 ZVO a je povinný postupovať:

a) ako tento verejný obstarávateľ, ak predpokladaná hodnota zákazky sa rovná alebo je vyššia ako finančný limit podľa § 5 ods. 2 ZVO ustanovený pre tohto verejného obstarávateľa,

b) podľa § 108 ods. 1 písm. a) alebo písm. b) ZVO, ak predpokladaná hodnota zákazky je nižšia ako finančný limit podľa písmena a) a súčasne rovná alebo vyššia ako

1. 40 000 eur, ak ide o zákazku na dodanie tovaru, okrem potravín a zákazku na poskytnutie služby, okrem služby uvedenej v prílohe č. 1 ZVO,

2. 80 000 eur, ak ide o zákazku na dodanie tovaru, ktorým sú potraviny,

3. 140 000 eur, ak ide o zákazku na uskutočnenie stavebných prác,

4. 400 000 eur, ak ide o zákazku na poskytnutie služby uvedenej v prílohe č. 1 ZVO.

c) podľa § 117 ods. 1, 3 a 4 ZVO, ak predpokladaná hodnota zákazky je nižšia ako finančný limit podľa písmena b).

1. V prípade, ak verejný obstarávateľ poskytne Slovenskej kanoistike časť finančných prostriedkov predstavujúcich percentuálny podiel rovnaký alebo nižší ako 50 % finančných prostriedkov na dodanie tovaru, na uskutočnenie stavebných prác a na poskytnutie služieb, je Slovenská kanoistika osobou podľa § 8 ods. 2 ZVO a je povinné postupovať podľa:

a) § 108 ods. 1 písm. a) alebo písm. b) ZVO, ak predpokladaná hodnota zákazky sa rovná alebo je vyššia ako

1. 40 000 eur, ak ide o zákazku na dodanie tovaru, okrem potravín a zákazku na poskytnutie služby, okrem služby uvedenej v prílohe č. 1 ZVO

2. 80 000 eur, ak ide o zákazku na dodanie tovaru, ktorým sú potraviny,

3. 140 000 eur, ak ide o zákazku na uskutočnenie stavebných prác,

4. 400 000 eur, ak ide o zákazku na poskytnutie služby uvedenej v prílohe č. 1 ZVO

b) § 117 ods. 1, 3 a 4 ZVO, ak predpokladaná hodnota zákazky je nižšia ako finančný limit podľa písmena a).

**Čl. 2**

**Finančné limity**

1. Zákazka je z hľadiska predpokladanej hodnoty a aktuálne platných finančných limitov:

1. nadlimitná,
2. podlimitná:

1. bez využitia elektronického trhoviska (komodity nie bežne dostupné na trhu),

2. s využitím elektronického trhoviska (komodity bežne dostupné na trhu),

1. s nízkou hodnotou

Tabuľka rozdelenia zákaziek podľa finančných limitov je prílohou č. 1 tejto smernice.

2. Zákazku nemožno rozdeliť ani zvoliť spôsob určenia jej predpokladanej hodnoty s cieľom vyhnúť sa použitiu postupov zadávania zákazky podľa ZVO.

3. Predpokladaná hodnota zákazky sa určuje ako cena bez DPH, pri určovaní predpokladanej hodnoty zákazky je Slovenská kanoistika povinná postupovať podľa § 6 ZVO.

4. Slovenská kanoistika v dokumentácii k verejnému obstarávaniu uchováva aj informácie a podklady, na základe ktorých určil predpokladanú hodnotu zákazky.

**Čl. 3**

**Bežná dostupnosť na trhu**

1. Bežne dostupné tovary, stavebné práce alebo služby na trhu sú na účely ZVO a tejto smernice také tovary, stavebné práce alebo služby, ktoré
2. nie sú vyrábané, poskytované alebo uskutočňované na základe špecifických a pre daný prípad jedinečných požiadaviek,
3. sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené a zároveň
4. sú spravidla v podobe, v akej sú dodávané, poskytované alebo uskutočňované pre verejného obstarávateľa a obstarávateľa, dodávané, poskytované alebo uskutočňované aj pre spotrebiteľov a iné osoby na trhu.
5. Bežne dostupnými tovarmi, stavebnými prácami alebo službami sú najmä tovary, stavebné práce alebo služby, určené na uspokojenie bežných prevádzkových potrieb Slovenskej kanoistiky.
6. Bežne dostupnými tovarmi alebo službami sú najmä tovary a služby spotrebného charakteru.
7. Test bežnej dostupnosti je súčasťou formuláru požiadavky.

**Čl. 4**

**Postup pri zadávaní podlimitných zákaziek s využitím elektronického trhoviska**

1. Elektronické trhovisko (ďalej len *„ET“*) je informačný systém verejnej správy, ktorý slúži na zabezpečenie ponuky a nákupu tovarov, stavebných prác alebo služieb, bežne dostupných na trhu, ako aj na zabezpečenie s tým súvisiacich činností. ET je prevádzkované na stránke [www.eks.sk](http://www.eks.sk). Slovenská kanoistika je registrovaná na ET ako osoba podľa § 8 ZVO.
2. Pri zadávaní zákaziek v využitím ET postupuje Slovenská kanoistika podľa § 109 až 112 ZVO, pričom komodity obstarávané týmto postupom musia byť charakterizované ako bežne dostupné. Finančné limity pre jednotlivé komodity sú uvedené v prílohe č. 1 tejto smernice.
3. Funkcionality a podrobné pravidlá používania ET sú upravené v § 13 a § 14 ZVO a v dokumente Obchodné podmienky elektronického trhoviska (ďalej len „OPET“), ktorý je

zverejnený a priebežne aktualizovaný na stránke: <https://portal.eks.sk/SpravaOpet/Opet/VerejnyDetail>

**Čl. 5**

**Postup pri zadávaní zákaziek s nízkou hodnotou.**

1. Zadávanie zákaziek s nízkou hodnotou realizuje Slovenská kanoistika prostredníctvom svojich interných zamestnancov, pokiaľ Slovenská kanoistika nerozhodne inak.
2. Všeobecné limity pre komodity zadávané postupom zákaziek s nízkou hodnotou sú uvedené v prílohe č. 1 tejto smernice.
3. Slovenská kanoistika pri zadávaní zákazky s nízkou hodnotou postupuje tak, aby vynaložené náklady na predmet zákazky boli primerané jeho kvalite a cene.
4. Slovenská kanoistika pri zadávaní zákaziek s nízkou hodnotou uskutoční výber uchádzača priamym zadaním, na základe predchádzajúcich skúseností, prieskumom trhu alebo iným primeraným spôsobom.
5. Prieskum trhu uskutoční zadávateľ minimálne u troch fyzických osôb alebo právnických osôb, ktoré na trh dodávajú tovary, uskutočňujú stavebné práce alebo poskytujú služby v požadovanom predmete zákazky.
6. Slovenská kanoistika je povinná vykonať prieskum trhu v zmysle predošlého bodu:
   1. faxom, e-mailom alebo písomnou korešpondenciou - pokiaľ je predpokladaná hodnota zákazky rovná alebo vyššia ako 10 000,- EUR bez DPH. Vzor výzvy na predloženie ponuky tvorí prílohu č. 2 tejto smernice,
   2. telefonicky, na základe cenníkov, katalógov, informačných materiálov, informácií z internetu – pokiaľ je predpokladaná hodnota rovná alebo vyššia ako 1000,- EUR a nižšia ako 10 000,- EUR bez DPH.
7. Pokiaľ je predpokladaná hodnota zákazky nižšia ako 1000,- EUR bez DPH, Slovenská kanoistika môže uskutočniť výber uchádzača priamym zadaním, na základe predchádzajúcich skúseností alebo iným primeraným spôsobom; povinnosť uvedená v ods. 3. tohto článku smernice týmto nie je dotknutá.
8. Z prieskumu trhu uskutočneného v súlade so znením ods. 6. vyhotoví Slovenská kanoistika záznam podľa prílohy č. 3 tejto smernice.
9. V prípade, že existuje preukázateľne len jediný dodávateľ pre daný predmet zákazky, charakter daného predmetu zákazky neumožňuje vykonať prieskum trhu alebo v prípade že tovar, stavebné práce alebo služby z technických dôvodov, umeleckých dôvodov alebo z dôvodov vyplývajúcich z výhradných práv môže poskytnúť len určitý dodávateľ, je možné daný predmet zákazky zabezpečiť u tohto dodávateľa priamym zadaním. Predkladateľ je povinný k požiadavke na zadanie takejto zákazky spracovať písomné odôvodnenie.

13. Pre špecifickosť niektorých tovarov a služieb spojených s úlohami Slovenskej kanoistiky, môže Slovenská kanoistika postupovať ako pri zákazke podľa ods. 7. tohto čl. smernice, a to najmä pri nasledovných komoditách:

1. ubytovanie na domácich a zahraničných podujatiach,
2. organizácia podujatí,
3. reprezentačné a tréningové oblečenie,
4. športový materiál, alebo technický materiál blízky k výkonu práce športovcov, trénerov a iných pracovníkov,
5. výživové doplnky
6. služby trénerov a iných pracovníkov pri výkone práce, ktoré sú súčasťou športovej prípravy
7. služby masérov a fyzioterapeutov,
8. drobné stavebné práce a stavebné úpravy.

14. Slovenská kanoistika je povinná uverejniť v profile súhrnnú správu o zákazkách s nízkymi hodnotami s cenami vyššími ako 5 000 eur za obdobie kalendárneho štvrťroka do 30 dní po skončení kalendárneho štvrťroka, v ktorej pre každú takúto zákazku uvedie najmä hodnotu zákazky, predmet zákazky a identifikáciu dodávateľa. Za uverejňovanie súhrnnej správy je zodpovedný sekretariát Slovenskej kanoistiky.

**Čl. 6**

**Dokumentácia z verejného obstarávania**

1. Pri zákazkách podľa čl. 2 ods. (1) písm. a) a písm. b) bod 1., a čl. 5, bod 6 tejto smernice je Slovenská kanoistika povinná zdokumentovať výsledok verejného obstarávania s dôrazom na preskúmateľnosť rozhodnutí prijatých vo všetkých fázach verejného obstarávania, bez ohľadu na použité prostriedky komunikácie. Na tento účel eviduje kompletnú dokumentáciu, ktorú uchováva päť rokov odo dňa odoslania oznámenia o výsledku verejného obstarávania; rovnopis zmluvy, rámcovej dohody alebo koncesnej zmluvy uchováva počas celej doby jej trvania.

2. Za kompletnosť dokumentácie z použitého postupu verejného obstarávateľa zodpovedá osoba, ktorá predmetné verejné obstarávanie realizovala.

**Čl. 7**

**Záverečné ustanovenia**

1. Súčasťou tejto smernice sú:

- príloha č. 1 - Tabuľka rozdelenia zákaziek podľa finančných limitov.

- príloha č. 2 - Výzva na predloženie ponuky – zákazka s nízkou hodnotou

- príloha č. 3 - Záznam z prieskumu trhu pri zadávaní zákazky s nízkou hodnotou

2. Táto smernica nadobúda platnosť v deň jej podpisu prezidentom Slovenskej kanoistiky.